Provinco Cuanza Sul

La provinco Cuanza Sul aŭ Kwanza Sul ("sude de la rivero Cuanza") estas unu el 18 administraj unuoj, kiuj dividas la ŝtaton Angolo en sudokcidenta Afriko. Ĝi kovras areon de 55 660 kvadrataj kilometroj kaj laŭ takso pri la stato de 2014 havis proksimume 1 881 873 loĝantojn. Administra centro de la provinco estas la urbo Sumbe. La teritorio situas en la okcidento de la lando, borde de la Atlantika Oceano, iom sude de la nacia ĉefurbo Luando kaj de la provinco Bengo ĉirkaŭanta tiun urbon.

Inter la municipoj de la provinco estas Porto Amboim, Seles, Conda, Amboim, Quilenda, Libolo, Mussende, Quibala, Waku-Kungo, Cassongue kaj Ebo. Ĉefaj etnoj en la provinco estas la ambundoj norde kaj ovimbundoj pli sude (inkluzive de la provinca ĉefurbo Sumbe).

 Vidu ankaŭ 
 la najbaran provincon Cuanza Norte
 kaj atentu ke la vorto Cuanza respektive Kwanza, en Esperanto angola kvanzo, ankaŭ uziĝas por la ŝtata valuto

Kategorio:Provincoj de Angolo